สวัสดีค่ะ อายุ46ปี ปกติประจำเดือนจะมาทุกเดือนครั้งละ3-5วัน แต่1ปี1เดือนที่ผ่านมาประจำเดือนได้ขาดหายไป แต่แล้วจู่ๆเดือนนี้กลับมีเลือดออกมา3วันค่ะ กำลังกังวลว่ามันผิดปกติหรือเปล่า เพราะคิดว่าตัวเองหมดประจำเดือนไปแล้ว (ไม่มีเพศสัมพันธ์มาประมาณ2ปี แต่10วันก่อนที่จะมีเลือดออกมา ได้มีเพศสัมพันธ์แล้วทานยาคุมฉุกเฉินด้วย มันจะเกี่ยวข้องกันไหมคะคุณ รู้สึกกังวลค่ะ)
สวัสดีค่ะ เลือดออกผิดปกติทางช่องคลอดดังกล่าวมา อาจมีสาเหตุจาก-ผลข้างเคียงจากการใช้ยาคุมกำเนิดฉุกเฉิน-มีความไม่สมดุลของฮอร์โมนเพศที่สร้างจากรังไข่ อาจพบได้ในหญิงวัยใกล้หมดประจำเดือน-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูกในกรณีนี้อาจจะเป็นสัญญาณว่าประจำเดือนกำลังจะหมดก็ได้ คือจะเริ่มมาขาดๆหายๆ และมีเลือดออกที่ไม่ตรงรอบเดือน หรืออาจเป็นผลข้างเคียงจากยาคุมกำเนิดฉุกเฉินแนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้นก่อน หากให้ผลลบ แต่ก็ยังมีเลือดออกผิดปกติ ควรไปพบสูตินรีแพทย์เพื่อตรวจเพิ่มเติมการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง